mk ru ru pl en ru uk bg ru ru ru bg mk en bg bg bg ru bg bg ru bg bg bg bg bg bg bg bg ru ru bg bg bg bg bg bg ru bg bg bg bg bg en en en en bg en fr en en en fa en en en en de en bg de en en pl
place for food photography, recipes and travel
По света и у нас
Минусът да имаш добър дегустатор вкъщи е, че всичко се омита за дни. Не! Направо за минути. Вече съм свикнала да не отговарям на въпроси: “Това ще го снимаш ли или може да се яде?” с надеждата, че все пак ще остане нещо за снимане. Напълно непосилно ми е да се боря с апетита и опустошеното. Обикновено заварвам празни чинии и много малко трохи. Решена, че все пак рецептата трябва да види бял свят, защото е адски вкусна, пазарувам и запретвам ръкави. Този сладкиш го правя за трети път. Заслужава си. Коледен или не. Вкусен или да. Толкова вкусове и аромати в едно. Допълват се и оставят послевкус.
За да разберете колко неоснователно мърморя ще кажа, че вчера Г. ми донесе изненадващо книга “Кръв, кости и масло”. “Просто се сетих за теб и я купих”. Трябва да си взема бележка.
Но да се върна на сладкиша. Истинско удоволствие с чаша чай и хубав филм Love and lemons например …
Джинджифилов сладкиш с кафе, сладко и шоколадов ганаш
1 чаена чаша (250 гр) кафява захар
2 супени лъжици сладко по избор
2 супени лъжици мед
3 чаени лъжици джинджифил
1 чаена лъжица канела
2 чаени лъжици бакпулвер
1 чаена лъжица нес кафе
1 чаена чаша (250 мл) прясно мляко
* няколко лъжици сладко по средата
100 гр млечен шоколад
1/3 чаена чаша течна сметана
1 супена лъжица нес кафе
1. Намаслете форма за печене с размери 12 x 25 см.
2. Загрейте фурната на 160 C.
3. В подходящ съд на средна температура разтопете маслото и захарта. Добавете меда, сладкото по ваш избор, джинджифила и канелата. Гответе още минута, две и махнете от огъня. Добавете бакпулвера, кафето, млякото и разбитите яйца. Разбъркайте добре и добавете постепенно брашното.
4. Изсипете в предварително подготвената тавичка. Поставете във фурната и печете на 160 C за 10 минути, след това увеличете на 170 С за още 40-45 мин. Можете да проверите готовността на сладкиша с клечка за зъби.
5. Оставете да се охлади и след това разрежете през половината с остър нож. Намажете сладкото. Ако е много гъсто добавете лъжица, две гореща вода и разбъркайте.
6. Пригответе шоколадовия ганаш, като на водна баня разтопите шоколада. Прибавете сметаната и кафето. Разбъркайте до образуване на хомогенна смес. Оставете да изстине добре и залейте сладкиша.
December 19, 2013 at 07:10
Впечатлена съм от блога Ви:) Ще пробвам джинджифиловият сладкиш. Надявам се да получавам интересни сладкиши на email -a си, Обожавам ги,
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.